
KURZUSLEÍRÁS

A 19. századi dán prózairodalom kiemelkedő darabjaként a Vagy-vagy méltán kelti fel a kor, valamint a dán kultúra és művészet iránt érdeklődők figyelmét. A mű filozófiai hatástörténete azonban éppoly jelentős, mint az irodalmi recepciója: a két világháború közötti időszakban lényegesen hozzájárult az exisztenciafilozófiai irányzatok kialakulásához. A sajátos szerkesztésű műben, mint látni fogjuk, mélyreható megfontolások tárgya maga a művészet is, különösen a zene és az irodalom, de elsődlegesen nem művészetfilozófiai, hanem az emberi létezés egészét sajátosan és újszerűen megragadó, exisztenciális perspektívából. A szöveg olvasása során arra törekszünk, hogy az esztétikai, etikai és vallási életszemléletek tárgyalásával egyúttal a tényleges élet megértéséhez is közelebb kerüljünk.

Követelmények:
A szemináriumi foglalkozások rendszeres látogatása, aktív órai munka, recapitulatio, referátum és két szemináriumi dolgozat (esszé). A kurzus csak idegen nyelvű szakirodalom felhasználásával teljesíthető.

